wickkiey/tamil-wikipedia-chunked huggingface dataset:
# டேவிட் சாலமன் ராஜா

**டேவிட் சாலமன் ராஜா** என்பவர் இந்திய தமிழ் திரைப்பட நடிகர் ஆவார். இவர் 1974 செப்டம்பர் 24 இல் தமிழ்நாட்டில் மதுரையில் பிறந்தார்.  
இவர் முதன் முதலாக விஜய் தொலைக்காட்சியில் (Office )ஆபீஸ் என்ற தொடரில் அறிமுகம் ஆகி HR David என்ற கதாப்பாத்திரத்தில் நடித்தார்.
# டேவிட் சாலமன் ராஜா

## திரைப்படங்கள்

- கணிதன்
- அரிமாநம்பி
- கத்தி
- கொடி
- கிடாரி
- நிபுணன்
- காஷ்மோரா
- காக்கிசட்டை
- ஆரஞ்சு மிட்டாய்
- கிருமி
- கேம் ஓவர்
- மீகாமன்
- விசாரணை
- ஒரு நல்ல நாள் பாத்து சொல்றேன்
- சங்கிலி புங்கிலி கதவதொற
- சங்கத்தமிழன்
- எனக்குள் ஒருவன்
- தி லக்கி மேன்
- சரண்டர்
- தனி ஒருவன்
- பண்டிகை
- ஜெயபீம்
- 1947 ஆகஸ்ட் 16
- மாஃபியா chapter 1
- நையப்புடை
- சகா
- காட்டுப்பய சார் இந்த காளி
# வினோத் சாகர்

**வினோத் சாகர்** (*Vinod Sagar*) ஓர் இந்திய நடிகர் ஆவார். பின்னணி குரல் கலைஞரான இவர் தமிழ், தெலுங்கு மற்றும் மலையாளம் படங்களில் பெரும்பாலும் துணை நடிகராக பணியாற்றுகிறார். *இதயம் திரையரங்கம்* மூலம் அறிமுகமான இவர், 2016 ஆம் ஆண்டில் *பிச்சைக்காரன் படத்தில்* கவனம் பெறுவதற்கு முன்பு கிட்டத்தட்ட 30 சிறிய வேடங்களில் நடித்தார், பின்னர் உளவியல் திகில் படமான *ராட்சசன்* (2018) படத்தில் ஒரு பயங்கரமான உளநலம் பிறழ்ந்தவர் பாத்திரத்தில் நடித்தார். இத்திரைப்படத்தின் தெலுங்கு பதிப்பிலும் சாகர் அதே பாத்திரத்தில் நடித்தார்.
# வினோத் சாகர்

## தொழில்

பெருநிறுவன செயலர் படிப்பில் இளநிலை பட்டதாரியான வினோத் சாகர், 2005 ஆம் ஆண்டில் துபாயிலுள்ள ரேடியோ ஆசியா நிறுவனத்தில் ஒரு வானொலி ஆளுமையாகவும் பணியாற்றியுள்ளார், பின்னர் *இதயம் திரையரங்கம்* மற்றும் *நான்* போன்ற படங்களில் சிறிய வேடங்களில் தோன்றுவதற்கு முன்பு நாடகக் குழுவான 'தியேட்டர் லேப்' என்ற நிறுவனத்தில் சேர்ந்தார். *சாம்பியன் (2019 திரைப்படம்)* (தமிழ்), *நயட்டு (2021 திரைப்படம்)* மற்றும் *ஜன கண மன (2022 திரைப்படம்)* ஆகிய மலையாள வெற்றிப்பட்டங்களிலும் சாகர் முக்கிய வேடங்களில் நடித்துள்ளார்.
# கவின் ஜெயராம்

**கவின் ஜெயராம்** (*Kavin Jayaram*) (பிறப்பு பிப்ரவரி 25, 1980), கவின் ஜே என்றும் அழைக்கப்படும் இவர் ஓர் மேடைச் சிரிப்புரை நடிகராவார். மேலும் மலேசியாவின் பண்பலை வானொலியான "ரெட் எஃப்எம்"மின "தி ரெட்ஜாம் என்ற நிகழ்ச்சியின் இணை தொகுப்பாளராகவும் இருந்தார்.
# கவின் ஜெயராம்

## ஆரம்ப கால வாழ்க்கை

கவின் மலேசியாவில் கோலாலம்பூரில் உள்ள மெதடிஸ்ட் சிறுவர் பள்ளியில் பயின்றார். 1997இல் இவர் நியூகேஸில் சவுத் டைன்சைட் கல்லூரியில் தனது படிப்பைத் தொடர்ந்து 2001இல் பட்டம் பெற்றார். பின்னர் இவர் கடல் சார் பொறியாளர் ஆனார். ஆனால் கவினின் மறைந்த சகோதரர் தான் ஒரு நகைச்சுவை நடிகராக வேண்டும் என்று விரும்பினார். இதனால் மே 2006இல் சகோதரரைன் மரணத்திற்குப் பிறகு ஒரு நகைச்சுவை நடிகராக வேண்டும் எனும் உணர்வு இவரை தீவிரமாக்கியது. ராபின் வில்லியம்ஸ், கிரிசு ரொக், எடி இசார்ட் ஆகியோரின் தாக்கம் இவரிடமிருந்தது.
# கவின் ஜெயராம்

## தனிப்பட்ட வாழ்க்கை

கவின் மே 16, 2010 அன்று நிஷா கோபாலனை மணந்தார்
# ஆஸ்கர் இசுட்டான்லி தாவ்சன்

அட்மிரல் **ஆஸ்கர் இசுட்டான்லி தாவ்சன்** (*Oscar Stanley Dawson*) (13 நவம்பர் 1923 - 23 அக்டோபர் 2011) இந்திய கடற்படையில் நான்கு நட்சத்திரத் தகுதி பெற்ற அதிகாரியாவார். 1982 மார்ச் 1 முதல் 1984 நவம்பர் 30 வரை கடற்படைப் பணியாளர்களின் 11 வது தலைவராக பணியாற்றினார். 1983 முதல் ஓய்வு பெறும் வரை, இவர் இந்தியப் பாதுகாப்புப் படைகளின் தலைமைத் தளபதிகளின் தலைவராகவும் பணியாற்றினார். இவர் முன்னர் தெற்கு கடற்படை கட்டளையின் கொடி அலுவலகலின் கட்டளை-தலைமை அதிகாரியாகவும், (FOC-in-C) கிழக்கு கடற்படை (FOCEF) கட்டளை அதிகாரியாகவும் பணியாற்றினார். 1971ஆம் ஆண்டு நடந்த இந்திய-பாகிஸ்தான் போரின்போது இவர் கடற்படை நடவடிக்கைகளின் இயக்குநராகவும் இருந்தார்.  
ஓய்வுக்குப் பிறகு, நியூசிலாந்தின் இந்திய உயர் ஆணையர் பணியகத்தில் உயர் நிர்வாகியாகப் பணியாற்றினார். இவர் பல சுற்றுச்சூழல் காரணங்களுக்காக பிரச்சாரம் செய்தார். மேலும், மாற்றுத் திறனாளிகளின் மறுவாழ்வு குறித்தும் பணியாற்றினார். அக்டோபர் 2011இல் பெங்களூரு இராணுவ மருத்துவமனையில் பெருமூளை இரத்தப்போக்கு காரணமாக இறந்தார்.
# ஆஸ்கர் இசுட்டான்லி தாவ்சன்

## ஆரம்ப கால வாழ்க்கை

ஆஸ்கர் இசுட்டான்லி 13 நவம்பர் 1923 அன்று ஈ. எஸ் மற்றும் ஒலிவா தாவ்சனுக்கு மியான்மரில் பிறந்தார். இந்தக் குடும்பம் தமிழ்நாட்டின் நாடார் சமூகத்தைச் சேர்ந்தது. மேலும், கிறிஸ்தவத்தை பின்பற்றியது. இவர் தனது உயர்நிலைப் பள்ளியையும், கல்லூரிக் கல்வியையையும் தனது சொந்த ஊரான நாகர்கோவிலில், ஸ்காட் கிறிஸ்துவக் கல்லூரியில் பெற்றார். மார்ச் 1942இல் சப்பானின் மியான்மர் மீதான ஆக்கிரமிப்பின் போது, இவரது குடும்பம் மீண்டும் இந்தியாவுக்கு திரும்பியது .
# ஆஸ்கர் இசுட்டான்லி தாவ்சன்

## கடற்படை வாழ்க்கை

இந்தியாவுக்குத் திரும்பியதும், இவர் தனது கல்லூரிப் படிப்பைத் தொடர்ந்தார். ஆனால் இந்தியன் கடற்படையில் தன்னார்வ பட்டியலில் சேர்க்கப்பட்டார். ஜனவரி 8, 1943இல் மிகக் குறைந்த பதவியில் உள்ள அதிகாரியாக நியமிக்கப்பட்டார்.  
இவர் ஐக்கிய இராச்சியத்தில் வழிசெலுத்தல் மற்றும் திசையில் நிபுணராக பயிற்சி பெற்றார். இரண்டாம் உலகப் போரின்போது, இவர் 1944-1945 களில் நடந்த அரகான் முற்றுகையில் பங்கேற்றார். மேலும், வங்காள விரிகுடா, அரபிக் கடலில் நிலைகொண்டிருந்த துணைப் படையினரிடையே பணியாற்றினார். இந்தியாவின் சுதந்திரத்தைத் தொடர்ந்து, இவர் 1948இல் லெப்டினெண்டாக பதவி உயர்வு பெற்று இந்தியக் கடற்படையில் ஈர்த்துக்கொள்ளப்பட்டார்.
# ஆஸ்கர் இசுட்டான்லி தாவ்சன்

## பிற்கால வாழ்க்கை

தாவ்சன் நவம்பர் 30, 1984 அன்று கடற்படைச் சேவையிலிருந்து ஓய்வு பெற்றார். தனது 41 ஆண்டுகால கடற்படை வாழ்க்கையில் 19 ஆண்டுகளை கடலிலேயே கழித்தார்.  
ஆகஸ்ட் 1985 முதல் செப்டம்பர் 1987 வரை நியூசிலாந்தின் இந்திய உயர் ஆணையர் பணியகத்தில் உயர் நிர்வாகியாகப் பணியாற்றினார்.  
ஓய்வுக்குப் பிறகு, பெங்களூரு மற்றும் நாகர்கோயிலில் வசித்து வந்தார். பல சுற்றுச்சூழல் காரணங்களை தீவிரமாக ஆதரித்தார். பெங்களூரில் உள்ள அலசூர் ஏரியை சுத்தம் செய்யும் பிரச்சாரத்திற்கு இவர் தலைமை தாங்கினார். 1990களில் ஈய பெட்ரோல் பயன்பாட்டை நிறுத்துவதற்கான பிரச்சாரத்தில் இவர் முக்கியப் பங்கு வகித்தார். இவர் ஒரு திறமையான பியானோ கலைஞராகவும் இருந்தார்.  
2005 ஆம் ஆண்டு முதல், மாற்றுத் திறனாளிகளின் மறுவாழ்வில் கவனம் செலுத்திய *அங்க கருண்ய கேந்திரா* என்ற தொண்டு அமைப்பின் தலைவராக பணியாற்றினார். இந்த அமைப்பு முதன்மையாக போலியோ, தசைநார் டிஸ்டிராபி, பெருமூளை வாதம் ஆகியவற்றால் பாதிக்கப்பட்ட நோயாளிகளையும், விபத்துக்களால் பாதிக்கப்பட்டவர்களையும் ஆதரிக்கிறது. செயற்கை சாதனங்களைப் பயன்படுத்தி மறுவாழ்வு பெற வைப்பதில் இந்த அமைப்பு சிறப்பு கவனம் கொள்கிறது.
# ஆஸ்கர் இசுட்டான்லி தாவ்சன்

## இறப்பு

பெருமூளை இரத்தப்போக்கு காரணமாக 23 அக்டோபர் 2011 அன்று தனது 87 வயதில் இறந்தார். இவர் ஒருபோதும் திருமணம் செய்து கொள்ளவில்லை, இவரது சகோதரி தெல்மா இவருடன் இருந்தார்.
# வீ. ரேவதி

**வீரமணி ரேவதி** (**Veeramani Revathi**) இந்திய நாட்டின் தமிழ்நாடு மாநிலத்தில் உள்ள மதுரை மாநகரத்திற்கு அண்மையில் உள்ள சக்கிமங்கலம் எனும் பகுதியைச் சேர்ந்தவர். தடகள விளையாட்டு வீரகனையான இவர் ஜப்பான் தலைநகர் டோக்கியோவில் 23 சூலை 2021 முதல் நடைபெற உள்ள கோடைக்கால ஒலிம்பிக் போட்டிகளில் கலப்பு இரட்டையர் 4x400 மீட்டர் ஓட்டயப்பந்தயத்தில் கலந்து கொள்கிறார். இதற்காக அவர் பஞ்சாப் மாநிலம் பாட்டியாலாவில் பயிற்சி பெற்று வருகிறார். ஜப்பான் ஒலிம்பிக் தடகள போட்டியில் இந்தியாவுக்காக முதல் பதக்கத்தை பெற்றுத்தருவதே தனது குறிக்கோள் எனத் தெரிவித்துள்ளார்.
# வீ. ரேவதி

## வரலாறு

வீ. ரேவதியின் சொந்த ஊர் மதுரை அருகே உள்ள சக்கிமங்கலம் ஆகும். வீரமணி, இராணி தம்பத்தியருக்கு இவர் மகளாகப் பிறந்தார். நான்காம் வகுப்பு படிக்கும்போது இவரது தந்தை வீரமணி இறந்து விட்டார். 5-ஆம் வகுப்பு படிக்கும்போது தாயை பறி கொடுத்தார். இவரும், இவரது தங்கையும் பாட்டி அரவணைப்பில் வளர்ந்து வந்தனர். இவர் 12-ம் வகுப்பு படிக்கும்போது மண்டல அளவிலான விளையாட்டு போட்டிகளில் கலந்து கொண்டார். கண்ணன் என்ற தடகள பயிற்சியாளர் உதவியுடன் ரேவதி மாநில அளவில் மட்டுமின்றி தேசிய அளவிலும் விருதுகள் மற்றும் பதக்கங்களை வென்றுள்ளார். இதனால் இவருக்கு தென்னக இரயில்வேயில் பயணச்சீட்டு பரிசோதகர் வேலை கிடைத்தது.  
2014-15- ஆம் ஆண்டு காலத்தில் மதுரையில் நடைபெற்ற மண்டல அளவிலான போட்டியில் ரேவதி வீரமணி வெறும் கால்களுடன் ஓடத்தொடங்கினார். போட்டியில் ரேவதி வெற்றி பெறவில்லை. எனினும் தமிழ்நாடு விளையாட்டு மேம்பாட்டு ஆணையத்தின் கவனத்தை ஈர்த்தார்.  
கோவையில் 2016 ஆம் ஆண்டு நடைபெற்ற தேசிய இளையோர் வெற்றியாளர் கோப்பை போட்டியில் ரேவதி 100 மீட்டர், 200 மீட்டர், 4X100 மீட்டர் தொடர் ஓட்டம் ஆகியவற்றில் தங்கம் வென்றார்.
2019 ஆம் ஆண்டு வரை கண்ணனிடம் பயிற்சி பெற்ற இவர் பின்னர் பாட்டியாலாவில் உள்ள தேசிய பயிற்சி முகாமிற்கு தேர்வானார். அங்கு பயிற்சியாளர் கலினா புகாரினாவின் ஆலோசனையின் பேரில் 400 மீட்டர் ஓட்டபந்தயத்திற்கு மாறி ரேவதி பயிற்சி பெறத் தொடங்கினார்.  
2019- ஆம் ஆண்டு 200 மீட்டர் ஓட்டத்தில் வெள்ளிப் பதக்கம், 400 மீட்டர் ஓட்டத்தில் தங்கப் பதக்கம் என ரேவதியின் பதக்க வேட்டை தொடர்ந்தது. மாநிலங்களுக்கு இடையே நடைபெற்ற வெற்றியாளர் போட்டியில் ரேவதி 53.71 விநாடிகளில் இலக்கை எட்டி மூன்றாம் இடம் பிடித்தார்.
# துடுப்பாட்ட மட்டை

ஒரு **துடுப்பாட்ட மட்டை** என்பது துடுப்பாட்ட விளையாட்டில் மட்டையாளர்கள் பந்தை அடிக்கப் பயன்படும் ஒரு சிறப்பு உபகரணமாகும், பொதுவாக ஒரு தட்டையான நீண்ட முன்பக்க மரத்துண்டில் இணைக்கப்பட்ட கைப்பிடியைக் கொண்டிருக்கும். ஓர் ஓட்டவீழ்த்தலைத் தவிர்ப்பதற்காகவும் மட்டையாளர் தங்கள் மட்டையை பயன்படுத்தப்படலாம். ஒரு துடுப்பாட்ட மட்டையின் நீளம் 38 அங்குலங்கள் (965 மி.மீ.) மற்றும் அகலம் 4.25 அங்குலங்கள் (108 மிமீ) அதிகமாக இருக்கக்கூடாது. இதன் பயன்பாடு முதன்முதலில் 1624 இல் குறிப்பிடப்பட்டுள்ளது. 1979 ஆம் ஆண்டு முதல், மட்டைகளை மரத்திலிருந்து மட்டுமே தயாரிக்க வேண்டும் என்று புதிய விதி விதிக்கப்பட்டது.  
தோற்றம் (பின்புறத்திலிருந்து)]]
# துடுப்பாட்ட மட்டை

## **மட்டையின் கட்டுமானம்**

ஒரு துடுப்பாட்ட மட்டையின் அளகு ஒரு மரத் தொகுதி ஆகும், இது பொதுவாக பந்தை அடிக்கும் பக்கத்தில் தட்டையாகவும் பின்புறத்தில் ஒரு மேல் உச்சி கொண்டிருக்கும், பந்து பொதுவாக அடிபடும் நடுப்பகுதியில் மரத்தை குவிக்கிறது. துடுப்பாட்ட மட்டை பாரம்பரியமாக வில்லோ மரத்திலிருந்து தயாரிக்கப்படுகிறது, குறிப்பாக **துடுப்பாட்ட மட்டை வில்லோ** (*சாலிக்ஸ் ஆல்பா*) என்று அழைக்கப்படும் வெள்ளை வில்லோவிலிருந்து தயாரிக்கப்படுகிறது, பின்னர் ஆளி விதை எண்ணெயுடன் பதனிடப்படுகிறது. இந்த வகை வில்லோ மிகவும் கடினமானதாகவும், அதிர்ச்சியைத் தடுக்கும் வகையிலும், அதிக வேகத்தில் வீசப்படும் பந்தின் தாக்கத்தை கணிசமாகக் குறைக்கவும், அதே நேரத்தில் எடை குறைவாகவும் உள்ளது. மட்டையின் முகம் பெரும்பாலும் பயனரால் ஒரு பாதுகாப்பு படலத்தினால் மூடப்பட்டிருக்கும்.  
துடுப்பாட்ட மட்டையின் அளகு ஒரு நீண்ட உருளை கரும்பு கைப்பிடியுடன் இணைக்கப்பட்டுள்ளது. இது 20 ஆம் நூற்றாண்டின் நடுப்பகுதியில் டென்னிசு மட்டையைப் போன்றது. கைப்பிடி பொதுவாக ரப்பர் பிடியால் மூடப்பட்டிருக்கும். 1880 களில் செவர்ன் ரயில்வே சுரங்கத்தின் முதல் தலைமை பொறியியலாளரான சார்லஸ் ரிச்சர்ட்சனின் கண்டுபிடிப்புதான் கைப்பிடியின் தற்போதைய வடிவமைப்பு, ஒரு தட்டையான பிளவு மூலம் பிரிக்கப்பட்டது. இதற்கு முன்னர் பிரிக்கப்பட்ட கைப்பிடிகள் பயன்படுத்தப்பட்டன, ஆனால் சேரலின் மூலையில் உடைக்க முனைகின்றன. அதன் பிளவு பேட்டின் அளகில் இருந்து கைப்பிடிக்கு படிப்படியாக சுமைகளை மாற்றுகிறது.  
உலகின் மிகவும் பழமையானதாக அங்கீகரிக்கப்பட்ட ,1729 ஆம் ஆண்டை சேர்ந்த துடுப்பாட்ட மட்டை, தற்போது இலண்டனின் தி ஓவல் மைதானத்தின் சந்தம் அறையில் காட்சிக்கு வைக்கப்பட்டுள்ளது.
# துடுப்பாட்ட மட்டை

## **பராமரிப்பு**

பெரும்பாலான துடுப்பாட்ட மட்டைகள், வாங்கும்பொழுது உடனடி பயன்பாட்டிற்குத் தயாராக இருப்பதில்லை. கடினமான புதிய பந்தால் மட்டை சேதமடையாமலிருக்கவும் மட்டையிலிருந்து முழு சக்தியையும் பந்துக்கு மாற்றவும் பழைய துடுப்பாட்ட பந்தோ அல்லது ஒரு சிறப்பு மர சுத்தியல் மூலம் மேற்பரப்பு தட்டப்படுகிறது. இது மட்டைக்குள் இருக்கும் மென்மையான இழைகளை சுருக்கி, மட்டை முறியும் அபாயத்தை குறைக்கிறது. மேலும் இழைகளுக்கு இடையிலான இடைவெளியை நிரப்ப ஆளி விதை எண்ணெய் கொண்டு மட்டை பதனிடபடலாம்.
# துடுப்பாட்ட மட்டை

## **மட்டைகளின் அளவுகள்**

துடுப்பாட்ட சட்டங்களுள் , சட்டம் எண் 5 இன் படி, மட்டையின் நீளம் 38 அங்குலத்திற்கு (965 மிமீ) அதிகமாக இருத்தல் கூடாது, அகலம் 4.25 அங்குலத்திற்கு (108 மிமீ) மிகாமல் இருக்கக்கூடாது, ஒட்டுமொத்த ஆழம் 2.64 அங்குலமும் (67 மிமீ) விளிம்பு 1.56 அங்குலங்களும் (40 மிமீ) இருக்கவேண்டும். மட்டைகள் பொதுவாக 2 பௌண்டுகளும் 7 ஔன்சு முதல் 3 பௌண்டுகள் (1.2 முதல் 1.4 கிலோ) வரை எடையும். துடுப்பாட்ட சட்டங்களின், பின் இணைப்பு (ஆ) மிகவும் துல்லியமான விவரக்குறிப்புகளை அமைத்துள்ளது. 1771 ஆம் ஆண்டின், மான்ஸ்டர் மட்டை சம்பவத்தைத் தொடர்ந்து இந்த விதி அறிமுகப்படுத்தப்பட்டது.  
சட்டங்களுக்கான 2017 புதுப்பிப்பின் படி, மட்டையின் அதிகபட்ச நீளத்திற்கு எந்த மாற்றங்களும் குறிப்பிடவில்லை ஆனால் மட்டையின் விளிம்பு 1.56 அங்குலங்கள் / 4 செ.மீ க்கும் அதிகமாக இருக்கக்கூடாது, அதே நேரத்தில் ஆழம் 2.64 அங்குலங்களாக / 6.7 செ.மீ.க்கு மேல் இருக்ககூடாது. நடுவர்கள் இப்போது மட்டை அளவைக்கருவி வழங்கப்பட்டுள்ளது, எனவே அவர்கள் எந்த நேரத்திலும் மட்டையின் சட்டபூர்வமான தன்மையை சரிபார்க்க முடியும்.  
இக்காலத்தில் மட்டைகள் பல அளவுகளில் கிடைக்கின்றன, சில உற்பத்தியாளர்கள் தாங்கள் வடிவமைத்த மட்டைகளுக்கு தனித்துவமான மாறுபாடுகளையும் வழங்குகிறார்கள். பொதுவாக குழந்தைகளின் அளவுகள் 0 முதல் 6 வரை, இளைஞர்களுக்கு பெரிய அளவுகளும் உள்ளன. சிறுவர் பெதுவாக சிறு கைப்பிடி உடைய மட்டையையே பயன்படுத்துகின்றனர், அதே நேரத்தில் நீண்ட கைப்பிடி மற்றும் நீண்ட அளகு விருப்பங்களும் கிடைக்கின்றன. அளவு அதிகரிக்கும் போது குழந்தைகளின் அளவுகள் நீளத்திலும் அகலத்திலும் அதிகரிக்கும். பெரும்பாலான வயதுவந்த மட்டைகள் அனுமதிக்கப்பட்ட அதிகபட்ச அகலமாக (4.25 அங்குலங்கள்) இருந்தாலும், பொதுவாக கிடைக்கக்கூடிய துடுப்பாட்ட மட்டை அதிகபட்சம் 38 அங்குலங்களாக இருப்பதில்லை. உண்மையில் வெகு சிலரே 35 அங்குலங்களுக்கு மேல் உள்ள மட்டைகளை பயன்படுத்துகின்றனர்.
# கே. சி. கணபதி

**கே. சி. கணபதி** (*K.C. Ganapathy*, பிறப்பு 18 நவம்பர் 1995) என்பவர் ஒரு இந்திய தொழில்முறை படகோட்டி ஆவார். இவர் 2021 ஒலிம்பிக்கில் 49 இ ஆர் பிரிவில் இந்தியா சார்பில் பங்கேற்கிறார்.
# கே. சி. கணபதி

## தொழில்

- கே. சி. கணபதி 2010 ஆம் ஆண்டில் ஆசிய பாய்மர படகுப் போட்டியில் சர்வதேச அளவில் அறிமுகமானார். அங்கு அவர் ஆப்டிமிஸ்ட் நிகழ்வில் 8 வது இடத்தைப் பிடித்தார்.
- 2021, கே. சி. கணபதி மற்றும் வருண் தாக்கர் ஆகிய ஜோடி 2021 ஆம் ஆண்டு ஓமனில் நடந்த முஸ்சன்னா ஓப்பன் பாய்மரப் படகுப் போட்டியில் 49 இஆர் (4.99 மீட்டர்) பிரிவில் முதல் இடத்தைப் பிடித்தனர். மேலும் இந்தோனேசியாவின் ஜகார்த்தாவில் நடந்த 2018 ஆசிய விளையாட்டுப் போட்டிகளில் வெண்கலப் பதக்கத்தை வென்றார்.
# கே. சி. கணபதி

## தொழில்

### 2020 கோடைக்கால ஒலிம்பிக்

கே. சி. கணபதி ஓமானின் முசானாவில் நடைபெற்ற 2021 முசானா ஓபன் (ஆசியா மற்றும் ஆபிரிக்கா ஒலிம்பிக் தகுதி) போட்டியில் முதலாவது இடத்தைப் பிடித்த கணபதி ஒலிம்பிக் விளையாட்டுகள் 2020 க்கு செல்ல இருக்கிறார். அதன்படி இவர் ஜப்பானின், டோக்கியோவில் நடக்கவிருக்கும் 2021 கோடைகால ஒலிம்பிக்கில் படகோட்டத்தில் ஸ்கிஃப் - 49 இஆர் பிரிவில் இந்திய அணியின் சார்பில் கலந்துகொள்கிறார்.
# கே. சி. கணபதி

## போட்டிகள் பதிவு

**INTERNATIONAL EVENTS**  
| 2021 | 2021 முசானா ஓபன் சாம்பியன்சிப் | ஓமன் | 1 |  |
| --- | --- | --- | --- | --- |
| 2019 | 49 இ ஆர் உலக சாம்பியன்சிப் 2019 | ஆக்லாந்து | 65 |  |
| 2019 | 49 இஆர் ஆசிய சாம்பியன்சிப் 2019 | அபுதாபி | 2 |  |
| 2018 | 49 இஆர் ஐரோப்பியசாம்பியன்சிப் 2018 | போலந்து | 25 |  |
| 2018 | ஆசிய விளையாட்டுப் போட்டிகள் 2018 | ஜகார்த்தா | 3 |  |
| 2017 | 17 வது ஆசிய படகோட்ட சாம்பியன்சிப் | ஜகார்த்தா | 1 | } |
# நேத்ரா குமணன்

**நேத்ரா குமணன்** (*Nethra Kumanan*) என்பவர் ஒரு இந்திய பாய்மரப் படகோட்டும் வீராங்கனையாவார். இவர் பாய்மரப் படகோட்டும் போட்டியில் உலகக் கோப்பை பதக்கம் வென்றார். ஒலிம்பிக் போட்டியில் கலந்துகொள்ள தகுதி பெற்ற முதல் இந்திய பெண் படகோட்டி இவர் ஆவார்.  
நேத்ரா குமணன் எஸ். ஆர். எம் பல்கலைக்கழகத்தின் வடபழனி வளாகத்தில் பி.டெக்-இயந்திரப் பொறியியில் படித்துவருகிறார்.  
பாய்மரப் படகு ஓட்டிவதில் ஆர்வம் கொண்ட நேத்ரா 2014, 2018 ஆண்டுகளில் நடந்த ஆசிய விளையாட்டுப் போட்டிகளில் கலந்து கொண்டார். பின்னர் 2020ஆம் ஆண்டு நடந்த உலக கோட்டை போட்டியில் கலந்துகொண்டு வெண்கலப் பதக்கம் வென்றார். பாய்மரப் போட்டியில் பதக்கம் வென்ற முதல் இந்தியப் பெண் இவராவார். 2021 சூலை முதல் நடைபெறவுள்ள 2020 கோடைக்கால ஒலிம்பிக் விளையாட்டுப் போட்டிகளில் *லேசர் ரேடியல்* எனப்படும் தனிநபர் பாய்மரப் படகோட்டும் பிரிவில் பங்கேற்கவிருக்கிறார். இந்த போட்டியில் பங்கேற்கும் முதல் இந்தியப் பெண் இவராவார்.
# நேத்ரா குமணன்

## இதனையும் காண்க

- பாய்மரப் படகோட்டம்
# வருண் தாக்கர்

**வருண் தாக்கர்** (*Varun Thakkar*, பிறப்பு: 10, பிப்ரவரி, 1995 தமிழ்நாடு ) என்பவர் ஒரு இந்திய தொழில்முறை படகோட்டி ஆவார். இவர் தற்போது லேசர் ஸ்டாண்டர்ட் மற்றும் ரெகாட்டா பிரிவில் சர்வதேச அளவில் இந்தியாவின் சார்பில் போட்டியிருகிறார்.
# வருண் தாக்கர்

## தொழில்

2021 ஆம் ஆண்டில், ஓமானின், முசானாவின் மில்லினியம் ரிசார்ட்டில் நடந்த 2021 முஸ்சன்னா ஓபன் பாய்மரப் படகு போட்டியில் 49 இஆர் பிரிவு போட்டியில் கலந்துகொண்டு முதல் இடத்தைப் பெற்றார். மேலும் இந்தோனேசியாவின் ஜகார்த்தாவில் நடந்த 2018 ஆசிய விளையாட்டுப் போட்டிகளில் கலந்துகொண்டு வெண்கலப் பதக்கத்தை வென்றார்.
# வருண் தாக்கர்

## தொழில்

### 2020 கோடை ஒலிம்பிக்

வருண் ஓமானின் முசானாவில் நடைபெற்ற 2021 முசானா ஓபன் (ஆசியா மற்றும் ஆபிரிக்கா ஒலிம்பிக் தகுதி) போட்டியில் முதலாவது இடத்தைப் பிடித்த கணபதி ஒலிம்பிக் விளையாட்டுகள் 2020 க்கு செல்ல இருக்கிறார். அதன்படி இவர் ஜப்பானின், டோக்கியோவில் நடக்கவிருக்கும் 2021 கோடைகால ஒலிம்பிக்கில் படகோட்டத்தில் ஸ்கிஃப் - 49 இஆர் பிரிவில் இந்திய அணியின் சார்பில் கலந்துகொள்கிறார்.
# வருண் தாக்கர்

## போட்டிகள் பதிவு

**INTERNATIONAL EVENTS**  
| 2021 | 2021 முசானா ஓபன் சாம்பியன்சிப் | ஓமன் | 1 |  |
| --- | --- | --- | --- | --- |
| 2019 | 49 இ ஆர் உலக சாம்பியன்சிப் 2019 | ஆக்லாந்து | 65 |  |
| 2019 | 2019 ஓசியானியா சாம்பியன்சிப் | ஆக்லாந்து | 39 |  |
| 2019 | 49 இஆர் ஆசிய சாம்பியன்சிப் 2019 | அபுதாபி | 2 |  |
| 2018 | ஆசிய விளையாட்டுப் போட்டிகள் 2018 | ஜகார்த்தா | 3 |  |
| 2017 | 17 வது ஆசிய படகோட்ட சாம்பியன்சிப் | ஜகார்த்தா | 1 | } |
# விஷ்ணு சரவணன்

**விஷ்ணு சரவணன்** என்பவர் ஒரு இந்திய பாய்மரப் படகோட்டி ஆவார். இவர் ஜப்பானின், டோக்கியோவில் நடக்கவிருக்கும் 2021 கோடைகால ஒலிம்பிக் போட்டிக்கு படகோட்டத்தில் தகுதி பெற்றுள்ளார்.  
விஷ்ணு சரவணன் இந்திய படைத்துறையில் நயிப் சபேதாராக பணிபுரிகிறார். இவரது தந்தையும் ஒரு படகோட்டி என்பதால், இவரின் தந்தை மூலமே படகோட்டக் கற்றுக் கொண்டார். இவர் தமிழகத்தைச் சேர்ந்தவர் ஆனால், மும்பையில் உள்ளதால் மகாராட்டிரக் கணக்கில் வருகிறார்.
# விசாலினி

**விசாலினி** என்பவர் இந்திய திரைப்பட நடிகையாவார். இவர் தமிழ்த் திரைப்படங்களில் குணச்சித்திர வேடங்களிலும், நகைச்சுவை வேடங்களிலும் நடித்துள்ளார்.
# விசாலினி

## திரைப்படத்துறை

இவர் 24 ஆகஸ்ட் 1983 இல் பிறந்தார். இவர் தமிழகத்தில் பிறந்தாலும் அந்தமான் நிக்கோபர் தீவுகளில் வளர்ந்தார். இவர் இயக்குநர் பாரதிராஜாவால் அறிமுகம் செய்யப்பட்டார்.  
கலைஞர் தொலைக்காட்சியில் தெக்கத்தி பொண்ணு என்ற தொலைக்காட்சி தொடரில் 2008-2011 வரை நடித்தார். இவருடன் நெப்பொலியன், ரஞ்சிதா, சுவர்ணமால்யா, சந்திரசேகர் மற்றும் புவனேஷ்வரி ஆகியோர் நடித்திருந்தனர். இந்தத் தொலைக்காட்சி தொடரை இயக்குநர் பாரதிராஜா இயக்கியிருந்தார்.  
இவர் 2015 இல் ரஜினிகாந்த் நடித்த லிங்கா திரைப்படத்தில் நடித்திருந்தார். 2016 இல் விஜய்சேதுபதி நடித்த தர்மதுரை திரைப்படத்தில் நடித்தார். அங்காளி பங்காளி திரைப்படத்தில் நடித்தார். ரஜினிகாந்துடன் மீண்டும் காலா திரைப்படத்தில் 2018 இல் நடித்தார்.
# விசாலினி

## திரைப்படங்கள்

| 2008 | தெக்கத்தி பொண்ணு | தொலைக்காட்சி தொடர் |  |
| --- | --- | --- | --- |
| 2014 | லிங்கா | தமிழ் |  |
| 2016 | தர்மதுரை | தமிழ் |  |
| 2016 | அங்காளி பங்காளி | தமிழ் |  |
| 2018 | காலா | தமிழ் | } |
# தெக்கத்திப் பொண்ணு

**தெக்கத்திப் பொண்ணு** என்பது 2008 ஆம் ஆண்டு வெளிவந்த தமிழ் தொலைக்காட்சி தொடராகும். இது கலைஞர் தொலைக்காட்சி ஒளிபரப்பப்பட்டது. இந்த நிகழ்ச்சி 14 ஏப்ரல் 2008 அன்று திரையிடப்பட்டது. இத்தொடர் திங்கள் முதல் வெள்ளி வரை 8:30 PM IST இல் ஒளிபரப்பப்பட்டது. இந்த நிகழ்ச்சியில் நெப்போலியன், ரஞ்சிதா, ஸ்வர்ணாமல்யா, சந்திரசேகர் மற்றும் புவனேஸ்வரி ஆகியோர் நடித்தனர்.  
இத்தொடரை பாரதிராஜா இயக்கியுள்ளார். இது இயக்குநராக அவரது தொலைக்காட்சி அறிமுகமான முதல் தொடர் ஆகும். இதை மனோஜ் கிரியேஷன்ஸின் கீழ் பி. ஜெயராஜ் தயாரித்தார். இது தமிழ் சீரியல்களின் மிக உயர்ந்த மதிப்பீடுகளைப் பெற்றது மற்றும் பார்வையாளர்களிடமிருந்து அதிக பாராட்டுக்களைப் பெற்றது. இந்த நிகழ்ச்சி கடைசியாக 20 செப்டம்பர் 2011 அன்று ஒளிபரப்பப்பட்டது மற்றும் 750 அத்தியாயங்களுடன் முடிந்தது.
# தெக்கத்திப் பொண்ணு

## நடிகர்கள்

; முக்கிய நடிகர்கள்  
- நெப்போலியன்
- ரஞ்சிதா / புவனேசுவரி
- சொர்ணமால்யா (நடிகை)
- சந்திரசேகர்
- பிரகதி  
; துணை நடிகர்கள்  
- தேவிப்ரியா
- விஷாலி முரளிதரன்
- ஸ்டாலின்
- சங்கரபாண்டியன்
- சென்பகம்
- கீதா
- டெனி மிருகன்
- ஸ்ரீதர்
- சிவன்
- கங்கா
- காயத்ரி ஸ்ரீ
- சத்தியபாம
- பி.செல்லக்கண்ணன்
- எம்.என்.பாலு
- வைரமாலா
- தன்யா
- சரயா
- மார்க்பியா
- ராஜேஷ்
- மனோகரன்
- தினேஷ்
# தெக்கத்திப் பொண்ணு

## வரலாறு ஒளிபரப்பாகிறது

இந்த நிகழ்ச்சியை 14 ஏப்ரல் 2008 கலைஞர் தொலைக்காட்சி ஒளிபரப்பத் தொடங்கியது. இது திங்கள் முதல் வெள்ளி வரை இரவு 8:30 மணி வரை ஒளிபரப்பப்பட்டது . பின்னர் அதன் நேரம் திங்கள் முதல் வியாழக்கிழமை வரை 8:30 PM IST க்கு மாற்றப்பட்டது.
# தெக்கத்திப் பொண்ணு

## விருதுகள் மற்றும் பரிந்துரைகள்

| 2009 | மைலாப்பூர் அகாடமி விருதுகள் | சிறந்த இயக்குநர் |
| --- | --- | --- |
| ஒளிப்பதிவாளர் |  |  |
| சிறந்த தொடர் | } |  |  
இந்தத் தொடர் 14 ஏப்ரல் 2008 அன்று கலைஞர் தொலைக்காட்சியில் வெளியிடப்பட்டது. இந்த நிகழ்ச்சி சர்வதேச அளவில் சேனலின் சர்வதேச விநியோகத்திலும் ஒளிபரப்பப்பட்டது. இது இலங்கை, சிங்கப்பூர், மலேசியா, தென்கிழக்கு ஆசியா, மத்திய கிழக்கு, ஓசியானியா, தென்னாப்பிரிக்கா மற்றும் துணை சஹாரா ஆப்பிரிக்காவில் கலைக்னர் டிவியில் ஒளிபரப்பாகிறது, மேலும் அமெரிக்கா, கனடா, ஐரோப்பா ஆகிய நாடுகளிலும் ஒளிபரப்பாகிறது .  
| </img> மலேசியா | ஆஸ்ட்ரோ கலைக்னர் டி.வி. | திங்கள் வெள்ளி  
மாலை 6:30 மணி |  |
| --- | --- | --- | --- |
| </img> சிங்கப்பூர் | ஆஸ்ட்ரோ கலைக்னர் டி.வி. | திங்கள் வெள்ளி  
மாலை 6:30 மணி |  |
| </img> ஐக்கிய இராச்சியம் | அய்ங்கரன் டி.வி.  
கலைக்னர் டி.வி. | திங்கள் வெள்ளி  
இரவு 8:30 மணி | } |
# சதீஷ் நினாசம்

**சதீஷ் நினாசம்** (*Sathish Ninasam*) என்ற தனது திரைப்பெயரால் அறியப்பட்ட சிவா, கன்னடத் திரைப்படங்களில் நடித்து வரும் ஓர் இந்திய நடிகராவார். *மாதேஷா* (2008) திரைப்படத்தில் அறிமுகமான சதீஷ், *மனாசரே* (2009), *பஞ்சரங்கி* (2010), *லைஃபு இஷ்டேனு*, டிராமா (2012) போன்ற படங்களில் சிறிய ஆனால் குறிப்பிடத்தக்க வேடங்களில் நடித்தார். 2013 ஆம் ஆண்டு லூசியா திரைப்படத்தில் இவரது நடிப்பு விமர்சன ரீதியான பாராட்டுகளைப் பெற்ற பிறகு இவர் புகழ் பெற்றார்.
# சதீஷ் நினாசம்

## ஆரம்ப கால வாழ்க்கை

சதீஷ் கர்நாடகாவின் மண்டியா மாவட்டத்திலுள்ள எலதஹள்ளி என்ற கிராமத்தில் ஒரு விவசாயக் குடும்பத்தில் பிறந்தார். சிறுவயதிலிருந்தே திரைப்படங்களில் ஆர்வம் கொண்டிருந்த இவர், அடிக்கடி வீட்டிலிருந்து அருகிலுள்ள திரையரங்குகளுக்கு சென்றுவிடுவார். இவரைக் கண்டுபிடித்து வீட்டுக்கு அழைத்துவர இவரது தாயார் இவரைத் தேடிவருவார்.  
கர்நாடகாவின் சிமோகா மாவட்டத்தின் சாகராவில் உள்ள ஹெகோடுவை தளமாகக் கொண்ட "நினாசம்" என்ற கலாச்சார அமைப்பில் நாடக நடிகராக தனது வாழ்க்கையைத் தொடங்கினார். அங்கு நடிப்பதற்கு முன்பு, இவர் நடிப்பில் இரண்டு ஆண்டு சான்றிதழ் படிப்பை முடித்தார்.  
பூர்ணசந்திர தேஜஸ்வி, உ. இரா. அனந்தமூர்த்தி, கிரீஷ் கர்னாட் வில்லியம் சேக்சுபியர் ஆகியோரின் படைப்புகளால் ஈர்க்கப்பட்ட இவர், ஓர் "அர்த்தமுள்ள வாழ்க்கையை" நடத்துவதற்கான வேலையின் முக்கியத்துவத்தை உணர்ந்தார். படிப்பைத் தொடர்ந்து, 2006இல் பெங்களூரில் பணியாற்றத் தொடங்குவதற்கு முன்பு கர்நாடகா முழுவதும் நாடகங்களில் நடித்தார். பின்னர், பெங்களூரில் நாடகங்களை நிகழ்த்தி வந்த "சமஷ்டி தியேட்டர் குழும"த்தின் ஒரு பகுதியாக ஆனார்.
# சதீஷ் நினாசம்

## நடிகர்

ஓராண்டு காலம் தொலைக்காட்சியில் பணியாற்றிய பின்னர், 2008 ஆம் ஆண்டில் "மாதேஷா"வில் ஒரு சிறு வேடம் (சிறப்புத் தோற்றம்) வழங்கப்பட்டபோது, திரைப்படங்களில் தனது வாழ்க்கையைத் தொடங்கினார். நாடகத்தில் இவரது பாத்திரம் சிறந்த நகைச்சுவை நடிகருக்கான சிமா விருதுக்கு பரிந்துரைக்கப்பட்டது. இருப்பினும், 2013 ஆம் ஆண்டில் விமர்சன ரீதியாக பாராட்டப்பட்ட உளவியல் நாடகத் திரைப்படமான "லூசியா"வில் இவரது பாத்திரத்திற்காகவே, விமர்சகர்களிடமிருந்தும் பார்வையாளர்களிடமிருந்தும் பாராட்டப்பட்டார். இது ஜூலை 2013இல் இலண்டன் இந்தியத் திரைப்பட விழாவில் திரையிடப்பட்டது. மேலும் இவரது நடிப்பு இவருக்கு பாராட்டுகளைப் பெற்றத் தந்தது.
# நெப்போலியன் துரைசாமி (நடிகர்)

**நெப்போலியன் துரைசாமி** (பிறப்பு: டிசம்பர் 2, 1963), என்பவர் இந்திய திரைப்பட நடிகர், அரசியல்வாதி மற்றும் தொழில்முனைவோர் ஆவார். இந்தியப் பிரதமர் மன்மோகன் சிங்கின் அமைச்சரவையில் சமூக நீதி மற்றும் அதிகாரமளித்தல் அமைச்சராக இருந்தார். அவர் தமிழ், தெலுங்கு, மலையாளம், கன்னடம் மற்றும் ஆங்கில திரைப்படங்களில் நடித்துள்ளார். இவரது இயற்பெயர் **குமரேசன் துரைசாமி** என்பதாகும்.
# நெப்போலியன் துரைசாமி (நடிகர்)

## ஆரம்ப கால வாழ்க்கை

இவர் திருச்சியின் செயின்ட் ஜோசப் கல்லூரியில் பட்டம் பெற்றார்.
# நெப்போலியன் துரைசாமி (நடிகர்)

## தொழில்

### அரசியல்

கல்லூரிக்குப் பிறகு, திருச்சிக்குச் சென்று, திராவிட முன்னேற்றக் கழகம் (திமுக) அவர் தனது மாமா கே.என். நேரு ஏற்கனவே உறுப்பினராக இருந்த கட்சியில் சேர்ந்தார்.  
2010 ஆம் ஆண்டில், நெப்போலியன் ஜீவன் அறக்கட்டளையின் மயோபதி பிரிவை நிறுவினார், இது தசைநார் டிஸ்டிராபி மற்றும் ஆராய்ச்சி மையத்திற்கான நிறுவனம். இது தமிழ்நாடு அறக்கட்டளை சட்டத்தின் கீழ் பதிவு செய்யப்பட்ட ஒரு இலாப நோக்கற்ற அமைப்பாகும்.
# நெப்போலியன் துரைசாமி (நடிகர்)

## சாதனைகள் மற்றும் விருதுகள்

- *எட்டப்பட்டி ராசாவுக்கு* தமிழ்நாடு மாநில திரைப்பட விருது சிறப்பு பரிசு (1997)
- கலைமாமணி மற்றும் எம்.ஜி.ஆர் விருது (1998)
- தென்னிந்திய திரைப்பட கலைஞர்கள் சங்கத்தின் துணைத் தலைவர் (2000-2006)
- முரசோலி டிரஸ்ட் "கலைக்னர்" விருது, இது தமிழ் மொழி, இலக்கியம் மற்றும் கலாச்சாரத்திற்கு பங்களிக்கும் மக்களுக்கு வழங்கப்படுகிறது (2007).
# சுந்தர் சி. பாபு

**சுந்தர் சி பாபு** (*Sundar C. Babu*) என்பவர் ஒரு இந்திய இசையமைப்பாளர் ஆவார். இவர் குறிப்பாக தமிழ், மலையாளம், தெலுங்கு மொழி படங்களுக்கு இசையமைத்துவருகிறார். இவர் ஒரு பிரபலமான வீணை இசைக் கலைஞர் டாக்டர் சிட்டி பாபு மற்றும் சுதாக்சனா தேவி ஆகியோரின் மகன் ஆவார். இவரது சகோதரர்கள் ரங்கசாய் மற்றும் ராதாகிருஷ்ணன் ஆகியோராவர். இவர் தனது தந்தையின் வழிகாட்டுதலின் கீழ், 2006 ஆம் ஆண்டில் மலையாளத் திரைப்படமான *சாக்கோ ராண்டாமன்* என்ற படத்திற்கு முதன்முதலில் இசையமைத்தார் தொடங்கினார். அதே ஆண்டில் *சித்திரம் பேசுதடி* படத்தின் மூலம் தமிழில் இசையமைப்பாளரகா அறிமுகமாகி புகழ் பெற்றார். "வாள மீனுக்கும்" பாடல் மக்களிடையே மிகவும் பிரபலமடைந்தது. அதன் பின்னர் இவர் பல்வேறு படங்களுக்கு இசையமைத்து வருகிறார். தெலுங்கு படங்களில் இவரது புகழ் *சம்போ சிவ சம்போ* மூலம் தொடங்கியது. இவர் ஆல்பா பள்ளியில் படித்தவர்
# சுந்தர் சி. பாபு

## இசைத்தொகுப்பு தரவுத்திரட்டு

| 2004 | *வானம் வசப்படும்* | இணை இசை இயக்குநராக வரவு |
| --- | --- | --- |
| 2006 | *சாக்கோ ராண்டமான்* ( மலையாளம் ) |  |
| 2006 | *சித்திரம் பேசுதடி* |  |
| 2008 | *அஞ்சாதே* | சினேகம் (தெலுங்கு) |
| 2008 | *பஞ்சாமிர்தம்* |  |
| 2009 | *நாடோடிகள்* | *சம்போ சிவ சம்போ* (தெலுங்கு) |
| 2010 | *சிந்து சமவெளி* |  |
| 2010 | *அழகான பொண்ணுதான்* | ஹைஸ்கூல் (தெலுங்கு) |
| 2010 | *அகம் புறம்* |  |
| 2010 | *விருத்தகிரி* |  |
| 2010 | *நேட்டி சரித்ரா* (தெலுங்கு) |  |
| 2011 | *ஆடு புலி* |  |
| 2011 | *தூங்கா நகரம்* |  |
| 2011 | *அகராதி* |  |
| 2011 | *போராளி* | சங்கர்ஷனா (தெலுங்கு) |
| 2011 | *மார்கண்டேயன்* |  |
| 2012 | *சாருலதா* | சாருலதா (தெலுங்கு, கன்னடம்) |
| 2013 | *ரங்ரெஸ்* (இந்தி) படம் | இரண்டு பாடல்கள் மற்றும் பின்னணி இசை மட்டும்.
*நாடோடிகளின்* இந்தி மறுஆக்கம் |
| 2016 | *அட்டி* |  |
# கண்ணத் தொறக்கணும் சாமி

**கண்ணத் தொறக்கணும் சாமி** 1986 ஆம் ஆண்டு புனிதா சினி ஆர்ட்ஸிற்காக ஆர்.கோவிந்திராஜ் இயக்கிய இந்தியத் தமிழ் மொழி திரைப்படமாகும். இப்படத்தில் சிவகுமார் மற்றும் ஜீவிதா ஆகியோர் நடித்தனர்.
# கண்ணத் தொறக்கணும் சாமி

## கதை

சேகர் ( சிவகுமார் ) ஒரு நேர்காணலில் கலந்து கொள்ள சென்னை வந்து வேலைக்கு இறங்குகிறார். தொலைதூர உறவினர்கள் வேணு ( சோ ராமசாமி ) மற்றும் அவரது மனைவி உஷா ஆகியோர் அவருக்கு தீர்வு காண உதவுகிறார்கள். அவர் சூரு சுப்பம்மாவின் ( மனோரமா ) வீட்டில் ஒரு அறையை வாடகைக்கு எடுத்துள்ளார் , அவர் திருமணம் செய்து கொண்டார் என்றும், மாத இறுதியில் அவரது மனைவி அவருடன் சேருவார் என்றும் பொய் சொன்னார். சுப்பம்மா தனது மனைவியின் புகைப்படத்தைப் பார்க்க வலியுறுத்துகிறார், மேலும் அவர் தனது மனைவிக்கு கடிதங்களை எழுத வேண்டும் என்றும் வலியுறுத்துகிறார். சேகர் ஒரு சீரற்ற பெண்ணின் படத்தைப் பெற்று ஒரு கற்பனையான முகவரிக்கு கடிதங்களை அனுப்புகிறார். சுமதி ( ஜீவிதா) போது அவர் ஒரு பெரிய அதிர்ச்சியில் இருக்கிறார்), அவரது கற்பனை மனைவி, வீட்டில் காண்பிக்கப்படுகிறார். அவர் சேகரின் மனைவி என்றும், சுப்பம்மா தனது போலித்தனத்தை அறிந்து கொள்ளாமல் அவளை வெளியேற்ற முடியாது என்றும் சுமதி வலியுறுத்துகிறார். சுப்பம்மாவும் தனது முதலாளியுடன் நெருக்கமாக இருக்கிறார், அதனால் அவள் உண்மையை அறிந்தால், அவன் ஒரு வீட்டை விட்டு வெளியேறி வேலையை இழக்க நேரிடும். தனது பங்கிற்கு சுமதி, உண்மையில், அவன் மனைவி என்று வலியுறுத்துகிறாள். அவரது வாழ்க்கையின் பல விவரங்களும் அவளுக்குத் தெரியும், ஆரம்ப போலிக்கு உதவிய வேணு உட்பட சேகரைச் சுற்றியுள்ள அனைவரும் அவளை நம்புகிறார்கள். சில ஆரம்ப சண்டைகளுக்குப் பிறகு, சேகர் சுமதியின் கருணையையும், அவரிடம் உண்மையான பாசத்தையும் காண வருகிறார். அவர் அவளை காதலிக்கிறார் மற்றும் அவர்களின் தவறான திருமணத்தை உண்மையான திருமணமாக மாற்ற விரும்புகிறார். இருப்பினும், தம்பதியரின் மகிழ்ச்சியை அச்சுறுத்தும் பல ரகசியங்களும் பல எதிரிகளும் சுமதியில் உள்ளனர். சேகரும் சுமதியும் இந்த முற்றுகைகளை எதிர்கொண்டு மகிழ்ச்சியுடன் சம்பாதிக்க வேண்டும்.
# கண்ணத் தொறக்கணும் சாமி

## நடிகர்கள்

- சிவகுமாரின் சேகர் போன்று
- ஜீவிதா சுமதி போன்று
- சோ ராமசாமி வேணு போன்று
- சூரு சுப்பம்மாவாக மனோரமா
- சூர்யகாந்த்
- கே.கே.சவுந்தர்
- இடிச்சாபுலி செல்வராஜ்
- எஸ்.ராஜினி
- ஏ.ஆர்.சுப்ரமோனியம் [மன்னங்கட்டி சுப்ரமோனியம்]
- ஜி.ராம்லி
- கோவாய் செந்தில்
- இயக்குநர் வி.சேகர் (அங்கீகரிக்கப்படாத பங்கு)
# கண்ணத் தொறக்கணும் சாமி

## பாடல்கள்

இத்திரைப்படத்திற்கு இளையராஜா மற்றும் கங்கை அமரன் இசையமைத்தனர்.
| 1 | "இதுதான் முதல் இரவா" | மலேசியா வாசுதேவன், பி. சுசீலா | வாலி |  |
| --- | --- | --- | --- | --- |
| 2 | "நேரமாச்சு வா புள்ள" | மலேசியா வாசுதேவன், எஸ். ஜானகி | சின்னக்கோனார் |  |
| 3 | "அந்தி மாலையிலே" | தீபன் சக்ரவர்த்தி, எஸ். ஜானகி | வைரமுத்து |  |
| 4 | "என்னென்று சொல்வது" | கே. ஜே. யேசுதாஸ், பி. சுசீலா | புலமைப்பித்தன் | } |
# அபிசேக் சங்கர்

**அபிசேக் சங்கர்** (*Abhishek Shankar*) என்பவர் ஒரு இந்திய தமிழ் திரைப்பட மற்றும் தொலைக்காட்சி நடிகர் ஆவார். இவர் திரைப்படங்கள் மற்றும் தொலைக்காட்சித் தொடர்களில் நடித்துவருகிறார்.
# அபிசேக் சங்கர்

## தொழில்

அபிஷேக் ஞான ராஜசேகரனின் இயக்கி விமர்சன ரீதியாக பாராட்டப்பட்ட நாடகத் திரைப்படமான *மோகமுள்* (1995), படத்தில் நடிகராக அறிமுகமானார். அப்படத்தில் அர்ச்சனா ஜோக்லேகருடன் இணைந்து முக்கியக் கதாபாத்திரத்தில் நடித்தார். திரைப்படங்களில் உரிய வாய்ப்புகள் இல்லாமல் இருந்த இவருக்கு ஏக்தா கபூர் தனது புதிய தொடரான *குடும்பம்* தொடரில் ஒரு பாத்திரத்தை இவருக்கு வழங்கிய பின்னர், 1999 இல் இவர் தொலைக்காட்சிக்கு மாறினார். பின்னர் இவர் தமிழ் தொலைக்காட்சித் தொடர் தயாரிப்பிலும், நகைச்சுவை பாத்திரத்தை சித்தரிப்பதிலும் அவருக்கு உதவினார். இவர் கிட்டத்தட்ட நாற்பது தொடர்களில் பணிபுரிந்தார். மேலும் *கோலங்கள்* என்ற தொடரில் பாஸ்கரன் கதாபாத்திரத்தை ஏற்று நடித்தார். இந்த தொடரின் வெற்றியினால், 2000 களின் பிற்பகுதியில் தமிழ் தொலைக்காட்சிகளில் *மலர்கள்*, *கிரிஜா,* *கோலிவுட் கோர்ட்* உள்ளிட்ட பிற நிகழ்ச்சிகளில் பங்கேற்க இவர் தேர்ந்தெடுக்கப்பட்டார்.  
2009 ஆம் ஆண்டில், *ஹாலிவுட்* என்ற பதாகையின் கீழ் தான் சொந்தமாக பாலிவுட் திரைப்படங்களை இயக்கி தயாரிக்க உள்ளதாக அறிவித்தார். இவர் புதுமுகங்களைக் கொண்டு *கதை* என்ற படத்தை இயக்குவதன் மூலம் இயக்குநராக அறிமுகமானார். இந்த படம் 2012 சனவரியில் வெளியானது. இந்த படம் கலவையான விமர்சனங்களைப் பெற்றது. சிஃபி.காம் இன் விமர்சகர் ஒருவர் "இதுபோன்ற ஒரு கனமான கதையை விஷயத்தைத் தொட்டதற்காக அவரது முதுகில் தட்டிக்கொடுக்க வேண்டும்" என்று குறிப்பிட்டார். அபிஷேக் அடுத்து *கையெழுத்து* என்ற படத்தை இயக்குவதா அறிவித்தார். அதில் தனது முதல் படமான *கதை* படத்தில் முன்னணி கதாபாத்திரத்தில் நடித்த ஷான் நடிப்பதாக அறிவித்தார். ஆனால் இந்தப் படம் பாதியில் கைவிடப்பட்டது. இவர் 2012 மே மாதத்தில் மற்றொரு படத்தை இயக்கத் தொடங்கினார். இது சமுத்திரக்கனி நடித்த ஒரு காவல் துறை அதிரடி சாகச படமாகும். ஆனால் படம் அடுத்த கட்டத்துக்கு நகரவில்லை. *க/பெ ரணசிங்கம்* பட்டதில் இவரது நடிப்பு குறித்து, ஒரு விமர்சகர் கூறுகையில், "நடிகர் அபிஷேக்கிற்கு ஒரு தொப்பியின் ஒரு முனை போல, அவரது கதாபாத்திரத்திரத்தின் நோக்ககம் குறைவாக வரையறுக்கப்பட்டதாக இருந்தபோதிலும் (ஒரு அரசு அதிகாரி), இந்த படத்தில் மனதில் பதியக்கூடிய மூன்று அல்லது நான்கு நடிகர்களில் ஒருவராக நடித்துள்ளார் ".
# அபிசேக் சங்கர்

## தேர்ந்தெடுக்கப்பட்ட திரைப்படவியல்

### நடிகராக

; படங்கள்  
| 1995 | *மோகமுள்* | பாபு |  |
| --- | --- | --- | --- |
| 2001 | *அசோகவனம்* |  |  |
| 2003 | *பல்லவன்* |  |  |
| 2007 | *அம்முவாகிய நான்* | ரகு |  |
| 2010 | *அழகான பொண்ணுதான்* |  |  |
| 2011 | *பதினாறு* | கோபாலகிருஷ்ணன் |  |
| 2014 | *தலைவன்* |  |  |
| 2014 | *சம்சாரம் ஆரோக்யதினு ஹானிகாரம்* | ஸ்ரீதேவியின் / வித்யாவின் கணவர் | மலையாளம் |
| 2014 | *வாயை மூடி பேசவும்* | ஸ்ரீதேவியின் / வித்யாவின் கணவர் |  |
| 2015 | *ஆம்பள* | பெரியா பொண்ணுவின் கணவர் |  |
| 2016 | *பென்சில்* | சுந்தராஜன் |  |
| 2017 | *துப்பறிவாளன்* | மதிவண்ணன் |  |
| 2019 | *வந்தா ராஜாவாதான் வருவேன்* | பிரகாஷின் சகோதரர் |  |
| 2020 | *க/பெ ரணசிங்கம்* | அரசாங்க அதிகாரி |  |
| 2021 | *கபடதாரி* | ரவிச்சந்திரன் |  |
| 2021 | *மிருகா* | காவல் ஆணையர் | } |  
; வலைத் தொடர்  
| 2021 | *பேமிலி மேன்* | லசித் ரூபதுங்க | இந்தி | } |
| --- | --- | --- | --- | --- |
# அபிசேக் சங்கர்

## தேர்ந்தெடுக்கப்பட்ட திரைப்படவியல்

### இயக்குநராக

| 2010 | *கதை* | } |
| --- | --- | --- |
# அபிசேக் சங்கர்

## தொலைக்காட்சி தொடர்

; நடிகராக  
| 1999-2001 | குடும்பம் | சன் தொலைக்காட்சி |  |  |
| --- | --- | --- | --- | --- |
| 2000 | புஷ்பாஞ்சலி | சந்திரூ |  |  |
| 2000-2001 | ஆனந்த பவன் | கிஷோர் |  |  |
| 2000 | மைக்ரோ தொடர்கள்-ஒத்திகை | மருதுவர் | ராஜ் தொலைக்காட்சி |  |
| 2001-2003 | அலை ஒசை | சன் தொலைக்காட்சி |  |  |
| 2003 | குங்குமம் |  |  |  |
| 2003-2005 | ஆடுகிறான் கண்ணன் |  |  |  |
| 2003-2009 | கோலங்கள் | பாஸ்கர் |  |  |
| 2004-2007 | கல்கி | ஜெயா தொலைக்காட்சி |  |  |
| 2005-2007 | ராஜா ராஜேஸ்வரி | சன் தொலைக்காட்சி |  |  |
| 2005-2006 | மனைவி |  |  |  |
| தீர்க்க சுமங்கலி |  |  |  |  |
| செல்வங்கள் |  |  |  |  |
| 2006-2008 | செல்லமடி நீ எனக்கு |  |  |  |
| 2008-2010 | திருப்பாவை |  |  |  |
| 2009–2013 | செல்லமே | அன்புகுமார் (ஏ.கே) |  |  |
| 2010 | மைதிலி | கலைஞர் தொலைக்காட்சி |  |  |
| 2010–2012 | அனுபல்லவி | ராஜராமன் | சன் தொலைக்காட்சி |  |
| 2012 | தங்கம் | ரத்னன் |  |  |
| 2012–2013 | வெள்ளைத் தாமரை |  |  |  |
| மாயா | சந்திரசேகர் | ஜெயா தொலைக்காட்சி |  |  |
| 2019–2020 | சாக்லேட் | சஞ்சய் குமார் | சன் தொலைக்காட்சி |  |
| 2021 - தற்போது | புதுப்புது அர்த்தங்கள் | ஹரி கிருஷ்ணன் | ஜீ தமிழ் | } |  
; இயக்குநராக  
| 2020 | கண்மணி | சன் தொலைக்காட்சி |
| --- | --- | --- |
# மங்கல்பாய் படேல்

**மங்கத்பாய் மாதவதாசு படேல்** (*Mangadbhai Madhavdas Patel*) இந்தியாவைச் சேர்ந்த ஓர் அரசியல்வாதியாவார். பாரதிய ஜனதா கட்சியைச் சேர்ந்த இவர் 2002 ஆம் ஆண்டு திசம்பர் மாதம் முதல் 2008 ஆம் ஆன்டு சனவரி மாதம் வரை குசராத்து சட்டமன்றத்தில் இவர் சபாநாயகராக இருந்தார்.
# மங்கல்பாய் படேல்

## வாழ்க்கைக் குறிப்பு

1942 ஆம் ஆண்டு செப்டம்பர் மாதம் 20 ஆம் நாள் குசராத்து மாநிலம், காந்திநகர் மாவட்டம், மான்சா தாலுக்காவிலுள்ள பார்பட்புரா கிராமத்தில் மங்கத்பாய் பிறந்தார். 2011 ஆம் ஆண்டு நவம்பர் மாதம் 15 ஆம் நாள் உடல்நலமின்றி இவர் காலமானார்.  
மான்சா அறிவியல் கல்லூரியில் மங்கத்பாய் தாவரவியல் பேராசிரியராகப் பணியாற்றினார். 1998 ஆம் ஆண்டு தொடங்கி 2011 ஆம் ஆண்டு வரை பத்தாவது குசராத்து சட்டமன்றத்தில் தொடர்ச்சியாக மூன்று முறை ஓர் சட்டமன்ற உறுப்பினராக இருந்தார். 1966 ஆம் ஆன்டு முதல் முதல் பாரதிய ஜனசங்கம் என்ற அரசியல் கட்சியில் இவர் உறுப்பினராக இருந்தார். விஜாப்பூர் தாலுகா பஞ்சாயத்திலும் மங்கத்பாய் சில காலம் பணியாற்றினார். வடக்கு குசராத்து பல்கலைக்கழகம், குஜராத் பல்கலைக்கழகம் போன்றவற்றின் ஆட்சிக்குழுவில் உறுப்பினராக இருந்தார். இலண்டன் நகரில் 2003 ஆம் ஆண்டு நடைபெற்ற பொதுநலவாய நாடாளுமன்ற சங்கத்தில் ஆசிய பிராந்தியத்தை மங்கத்பாய் பிரதிநிதித்துவப்படுத்தினார். தாவரவியலில் மெசோகோடைல் எனப்படும் வித்திலை மையத்தண்டு குறித்த இரண்டு ஆய்வுக் கட்டுரைகளை இவர் வழங்கியுள்ளார்.
# குமி நாயுடு

**குமி நாயுடு** (*Kumi Naidoo*) (பிறப்பு 1965, டர்பன், தென்னாப்பிரிக்கா) ஓர் தென்னாப்பிரிக்க மனித உரிமைகள் மற்றும் சுற்றுச்சூழல் ஆர்வலர் ஆவார்.  
குமி நாயுடு, சர்வதேச அரசு சார்பற்ற தன்னார்வ சுற்றுச்சூழல் பாதுகாப்பு சமூக சேவை அமைப்பான கிரீன்பீஸ் என்ற சர்வதேச அமைப்பின் நிர்வாக இயக்குநராகவும் (2009 முதல் 2016 வரை) பன்னாட்டு மன்னிப்பு அவையின் பொதுச்செயலாளராகவும் (2018 முதல் 2020 வரை) இருந்தார். 2020இன்படி , நீதி, அமைதி, கௌரவம் ஆகியவற்றுக்காக குரல் கொடுக்கும் ஆப்பிரிக்கர்களின் முதல் உலகளாவிய தூதர் ஆவார். அரிசோனா மாநில பல்கலைக்கழகத்தில் தண்டர்பேர்ட் உலகளாவிய மேலாண்மைப் பள்ளியில் பயிற்சி பேராசிரியராகவும், ஆக்சுபோர்டு பல்கலைக்கழகத்தில் வருகை தரும் சக ஊழியராகவும், மாக்டலென் கல்லூரியில் கௌரவ சக ஊழியராகவும் பணியாற்றுகிறார்.  
1970 மற்றும் 1980களில் தென்னாப்பிரிக்காவில் நிறவெறியை எதிர்த்துப் போராடும் குழந்தை ஆர்வலராக நாயுடு தனது சமூகப் பணிகளைத் தொடங்கினார். இவர், தென்னாப்பிரிக்க தொழிற்சங்கக் கூட்டமைப்புடன் இணைந்து பணிபுரியும் ஒரு பொதுநல அமைப்பான "ஹெல்ப்பிங் ஹேன்ட்ஸ்" (உதவும் கரங்கள்) என்ற அமைப்பின் இணை நிறுவனராகவும் இருக்கிறார்.பன்னாட்டு மன்னிப்பு அவையின் ஒன்பதாவது பொதுச்செயலாளர் உட்பட பல்வேறு அமைப்புகளில் வறுமையை முடிவுக்குக் கொண்டுவருவதற்கும் மனித உரிமைகளைப் பாதுகாப்பதற்கும் உலகளாவிய பிரச்சாரங்களுக்கு நாயுடு தலைமை தாங்கினார். உடல்நலம் காரணமாக தனது பதவியிலிருந்து விலகுவதற்கான முடிவை 2019இல் எடுத்தார் .
வருடாந்திர கூட்டத்தில் குமி நாயுடு]]
# குமி நாயுடு

## மரியாதையும் விருதுகளும்

குமி நாயுடுவுக்கு கீழ்க்கண்ட நிறுவனங்களால் கௌரவ டாக்டர் பட்டம் வழங்கப்பட்டது:  
2019இல் ஜோகன்னஸ்பர்க் பல்கலைக்கழகம்  
2017இல் டர்பன் தொழில்நுட்ப பல்கலைக்கழகம்  
2012 இல் நெல்சன் மண்டேலா பல்கலைக்கழகம்  
2014 இல் அமைதியான செயல்பாட்டிற்கான ஜேம்ஸ் லாசன் விருது  
தென்னாப்பிரிக்காவின் 21 குறிப்பிடத்தக்க நபர்களில் ஒருவராக குமி தேர்ந்தெடுக்கப்பட்டார்: நெல்சன் மண்டேலாவின் பாரம்பரியத்தை மதித்தல் (2013)
# அங்காளி பங்காளி

**அங்காளி பங்காளி** என்பது 2016 இல் வெளிவந்த தமிழ் திரைப்படம் ஆகும். இத்திரைப்படம் பாலமுருகன் என்பவரால் இயக்கப்பட்டது. இப்படத்திற்கு ஸ்ரீகாந்த் தேவா இசை அமைத்திருந்தார். யு.கே.செந்தில் குமார் ஒளிப்பதிவு செய்திருந்தார்.  
இவர் விஷ்ணுப்ரியன், சான்யதாரா ஆகியோர் இத்திரைப்படத்தில் முக்கிய கதாப்பாத்திரங்களில் நடித்திருந்தனர். இத்திரைப்படத்தில் சூரி வரும் காட்சிகள் எல்லாம் கலகலப்பை கொடுத்திருக்கிறது. டெல்லி கணேஷ், மீரா கிருஷ்ணன் ஆகியோர் நடித்திருந்தனர்.
# ரோசானோ எர்கோலினி

**ரோசானோ எர்கோலினி** (*Rossano Ercolini*) இத்தாலி நாட்டைச் சேர்ந்த மத்திய இத்தாலியின் முதல்நிலை நிர்வாக அலகான டசுக்கனி பகுதியைச் சேர்ந்த தொடக்கப்பள்ளி ஆசிரியர் மற்றும் சுற்றுச்சூழல் ஆர்வலராவார். கழிவுகளை எரித்து சாம்பலாக்குவதால் ஏற்படும் உடல்நலம் மற்றும் சுற்றுச்சூழல் அபாயங்கள் குறித்து பொதுமக்களுக்கு தெரிவிக்க மேற்கொண்ட முயற்சிகளுக்காகவும் சுழியக் கழிவுக் கொள்கைகளுக்காக வாதிட்டதற்காகவும் 2013 ஆம் ஆண்டு எர்கோலினிக்கு கோல்ட்மேன் சுற்றுச்சூழல் பரிசு வழங்கப்பட்டது.  
1994 ஆம் ஆண்டு டசுகனியில் உள்ள ஒரு சிறிய பகுதியில் எரியூட்டலுக்கான கட்டுமானத் திட்டங்கள் முன்மொழியப்பட்டன. ஆயினும் எரியூட்டுதலின் தாக்கம் குறித்து குடியிருப்பாளர்களுக்கு அறிவிக்கப்படவில்லை. ஒவ்வோர் ஆண்டும் குப்பைக் கழிவுகளை எரியூட்டுவதால் பைங்குடில் வாயுக்கள் வளிமண்டலத்தில் விடுவிக்கப்பட்டு அருகிலுள்ள குடியிருப்பாளர்களின் ஆரோக்கியத்திற்கு ஆபத்தை விளைவிக்கும் நச்சுகள் உருவாகின்றன என்ற தகவல் குடியிருப்பாளர்களுக்கு தெரிந்திருக்கவில்லை. இந்த அபாயம் குறித்த விழிப்புணர்வை மக்களிடம் எடுத்துச் சொல்லும் முன்னெடுப்புகளை மேற்கொண்டு இவர் செயல்பட்டார்.
# தேசிய பணியாளர் தேர்வு முகமை

**தேசியப் பணியாளர் தேர்வு முகமை** (**National Recruitment Agency**)இந்திய நடுவண் அரசால் 19 ஆகஸ்டு 2020 அன்று நிறுவப்பட்டது.  
இந்திய அரசின் குடிமைப் பணிகள், பொதுத்துறை நிறுவனப் பணிகள், இராணுவப் பணிகள், இரயில்வே பணிகள் மற்றும் அரசுடமை வங்கிகளின் தொழில் நுட்பம் மற்றும் தொழில் நுட்பம் அல்லாத *பிரிவு சி* மற்றும் *டி* பணியாளர்களை தேர்வு செய்ய இம்முகமையானது *பொதுத் தகுதித் தேர்வுகளை (Common Eligibility Test*) இணையதளம் மூலம் ஆண்டிற்கு இரு முறை நடத்துகிறது. இந்திய இரயில்வே அமைச்சகம், அரசுடமை வங்கிப் பணியாளர் தேர்வு வாரியம், மத்திய அரசு பணியாளர் தேர்வாணையம், பொதுத்துறை நிறுவனப் பணிகள் மற்றும் இரயில்வே பணியாளர் தேர்வு வாரியம்ஆகிய அமைப்புகளின் சார்பாக தேசிய பணியாளர் தேர்வு முகமை செயல்படுகிறது.
# தேசிய பணியாளர் தேர்வு முகமை

## பின்னணி

முன்னர் இந்திய அரசின் குடிமைப் பணிகள், பொதுத்துறை நிறுவனப் பணிகள், இராணுவப் பணிகள், இரயில்வே பணிகள் மற்றும் அரசுடமை வங்கிகளின் தொழில் நுட்பம் மற்றும் தொழில் நுட்பம் அல்லாத *பிரிவு சி* மற்றும் *டி* பணியாளர்களை தேர்வு செய்ய தனித்தனி தேர்வு வாரியங்கள் ஆட்சேர்ப்பு தேர்வுகளை நடத்தியது. இந்த பல ஆட்சேர்ப்பு தேர்வுகள் எழுதுவோர்கள் கட்டணம் செலுத்துதல் மற்றும் தேர்வு மையகளுக்குச் செல்ல நீண்ட தொலைவு பயணிக்க வேண்டியிருத்தல் போன்றவகள் தேர்வு எழுதுவோருக்கு பெரும் சுமையாக இருந்தது.இந்திய அரசின் பல துறைகளின் பணியிடங்களை நிரப்பும் இத்திட்டத்திற்கு 19 ஆகஸ்டு 2020 அன்று இந்திய நடுவண் அரசின் அமைச்சரவைக் குழு ஒப்புதல் வழங்கியது.
# தேசிய பணியாளர் தேர்வு முகமை

## பொதுத் தகுதித் தேர்வுகளுக்கான தகுதிகள் (Common Eligibility Test (CET)

தொகுதி சி மற்றும் டி பணியாளர்களை ஆட்சேர்ப்பதற்கு இந்திய அரசின் பல துறைகள் பலவிதமாக தேர்வுகள் நடத்துவதற்கு பதிலாக அப்பணிகளை பொதுத் தகுதித் தேர்வு செய்கிறது. இத்தேர்வு எழுத தேவையான கல்வித் தகுதிகள் பத்தாம் வகுப்பு, +2 அல்லது பட்டப்படிப்பு ஆகும். பொதுத் தகுதித் தேர்வில் பெறும் மதிப்பெண்கள் மூன்று ஆண்டுகள் வரை தகுதி பெறும்.
# தேசிய பணியாளர் தேர்வு முகமை

## பொதுத் தகுதித் தேர்வுகளுக்கான தகுதிகள் (Common Eligibility Test (CET)

### எத்தனை முறை எழுதலாம்

குறிப்பிட்ட வயது வரம்புக்குட்பட்டு எத்தனை முறை வேண்டுமானுலாலும் தேர்வுகள் எழுதலாம்.
# தேசிய பணியாளர் தேர்வு முகமை

## பொதுத் தகுதித் தேர்வுகளுக்கான தகுதிகள் (Common Eligibility Test (CET)

### தேர்வு நடைபெறுமிடம்

தேர்வு எழுதுவோர் அவர்கள் குறிப்பிடும் மாவட்டத்தின் தேர்வு மையங்களில் தேர்வு எழுதலாம்.
# தேசிய பணியாளர் தேர்வு முகமை

## இதனையும் காண்க

- ஒன்றிய அரசுப்பணியாளர் தேர்வாணையம் (UPSC)
- மத்திய அரசு பணியாளர் தேர்வாணையம் (SSC)
# பன்னாட்டு நூலகம் மற்றும் பண்பாட்டு மையம்

**பன்னாட்டு நூலகம் மற்றும் பண்பாட்டு மையம்** (*The International Library & Cultural Centre*) இந்தியாவின் சார்க்கண்டு மாநிலத்திலுள்ள ராஞ்சி நகரில் உள்ளது. 1995-ஆம் ஆண்டு பிரித்தானிய ஆட்சிக்குழு அதன் நிறுவனங்களை மூடியபோது இம்மையம் தொடங்கப்பட்டது. ராஞ்சியில் பிரித்தானிய ஆட்சிக்குழு வளாகத்தில் உள்ள ஓர் அறக்கட்டளையால் பன்னாட்டு நூலகம் மற்றும் பண்பாட்டு மையம் நிருவகிக்கப்படுகிறது. இங்குச் சுமார் 36000 புத்தகங்கள் உள்ளன.  
பன்னாட்டு நூலகம் மற்றும் பண்பாட்டு மையத்தில் பிரித்தானிய நூலகம் மரபுவழியாக வழங்கிய கிட்டத்தட்ட அனைத்து வசதிகளையும் பெற்றுள்ளது. நூலகத்தில் பல்வேறு வகைகளில் பலவிதமான புத்தகங்கள் சேமிக்கப்பட்டுள்ளன. தேவையான நூல்கள் சேமிக்கப்பட்ட நூலகமாகவும் விரும்பத்தக்க அமைதியான வாசிப்பு அறை கொண்ட நூலகமாகவும் இந்நூலகம் இருக்கிறது என்பதை நூலகம் உறுதி செய்கிறது. நூலக நிருவாகம் மிகவும் சிறந்ததாகவும் பரந்துபட்ட ஆய்வு சூழலையும் கொண்டுள்ளது.  
நூலகத்தின் உறுப்பினர்களாக உள்ள 2000 பேரில் 75% பேர் மாணவர்கள் என்பது குறிப்பிடத்தக்கதாகும்.
# பாடாத தேனீக்கள்

**பாடாத தேனீக்கள்** 1988 ஆம் ஆண்டு வெளிவந்த இந்தியத் தமிழ் மொழி திரைப்படமாகும், இது வி.எம்.சி ஹனீபா இயக்கியது, இதில் சிவகுமார் மற்றும் ராதிகா நடித்தனர். இது மலையாள திரைப்படமான சந்தர்பத்தின் மறு ஆக்கம் ஆகும்.
# பாடாத தேனீக்கள்

## நடிகர்கள்

- சிவகுமார்
- ராதிகா
- சுஜிதா
# பாடாத தேனீக்கள்

## பாடல்கள்

இத்திரைப்படத்திற்கு இளையராஜா இசையமைத்தார். அனைத்து பாடல்களையும் கவிஞர் வாலி இயற்றினார்.  
| **எண்.** | **பாடல்** | **பாடகர்கள்** | **வரிகள்** |
| --- | --- | --- | --- |
| 1 | "ஆதி அந்தம்" | இளையராஜா, கிருஷ்ணமூர்த்தி, எஸ். எஸ். சந்திரன், பி. சுசீலா, மனோரமா | இளையராஜா |
| 2 | "டர் டர் டாக்டர்" | எஸ். பி. பாலசுப்பிரமணியம் | வாலி |
| 3 | "வாடகை வீடிது" | வாணி ஜெயராம், மனோ |  |
| 4 | "வண்ண நிலவே" | கே. ஜே. யேசுதாஸ் |  |
| 5 | "வண்ண நிலவே" | கே. எஸ். சித்ரா | } |
# பாடாத தேனீக்கள்

## வரவேற்பு

இந்தியன் எக்ஸ்பிரஸ் எழுதியது "இது மீண்டும் ஒரு மெலோடிராமா, உணர்வு மிகவும் அடர்த்தியாக இல்லாமல்".
# நீட் தேர்வு (முதுநிலை மருத்துவம்)

**தேசியத் தகுதி மற்றும் நுழைவுத் தேர்வு** (**National Eligibility Entrance Test (Postgraduate)** (அல்லது **NEET (PG)**) இந்தியாவில் உள்ள அரசு மற்றும் தனியார் மருத்துவக் கல்லூரிகளில் முதுநிலை மருத்துவப் படிப்புகள் மற்றும் முதுநிலை பட்டயப் படிப்புகள் (MD/MS/PG Diploma Courses) படிப்பதற்கு இந்த தகுதி மற்றும் நுழைவுத் தேர்வு ஆண்டிற்கு ஒரு முறை மட்டும் தேசிய மருத்துவத் தேர்வுகள் வாரியத்தால் அகில இந்திய அளவில் நடத்தப்படுகிறது. இத்தேர்வில் தேர்வில் தேறியவர்களுக்கு ஆலோசனை மற்றும் படிக்கும் கல்லூரி ஒதுக்கீடு இந்திய அரசின் சுகாதரப் பணிகளின் தலைமை இயக்குநர் வழங்குவார். இத்தேர்வுகள் 2013-ஆம் ஆண்டிலிருந்து நடைமுறைக்கு வந்துள்ளது.
# நீட் தேர்வு (முதுநிலை மருத்துவம்)

### இத்தேர்வுக்கு உட்படாத மருத்துவக் கல்லூரிகள்

நீட் தேர்வு உட்படாத கீழ்கண்ட 5 பட்டமேற்படிப்பு மருத்துவக் கல்லூரிகள்:
1. அனைத்திந்திய மருத்துவ அறிவியல் கழகங்கள் (AIIMSs)
1. பட்டமேற்படிப்பு மருத்துவம் மற்றும் ஆய்வு நிறுவனம், சண்டிகர் (Postgraduate Institute of Medical Education and Research)
1. ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனம் (JIPMER)
1. தேசிய மன நலம் மற்றும் நரம்பியல் நிறுவனம் (NIMHANS), பெங்களூரு
1. சிறீ சித்திரை திருநாள் மருத்துவ அறிவியல் மற்றும் தொழில்நுட்ப நிறுவனம், திருவனந்தபுரம் (SCTIMST)
# நீட் தேர்வு (முதுநிலை மருத்துவம்)

## இதனையும் காண்க

- நீட் தேர்வு (இளநிலை மருத்துவம்) (NEET-UG)
- தேசிய மருத்துவத் தேர்வுகள் வாரியம்
- தேசியத் தேர்வு முகமை
# இளங்கோ நாகராஜா

**"தாய்மண் இளங்கோ"** என்று அழைக்கப்படும் **இளங்கோ நாகராஜா** (*Elango Nagarajah*), என்பவர் தமிழ் திரைப்பட நடிகர், இயக்குநர், தயாரிப்பாளர், பாடலாசிரியர் ஆவார். இவர் அன்புடன் என்ற திரைப்படத்தின் தயாரிப்பளாராக தனது தொழில் வாழ்க்கையைத் தொடங்கினார். அப்படத்தில் அருண் விஜய், மீனா, ரம்பா ஆகியோர் நடித்தனர். அப்படமானது 2000 ஆம் ஆண்டில் வெளியிடப்பட்டது.  
பின்னர் இவர் மிக வெற்றிகரமான தமிழ் இசை ஆல்பமான *நேசிக்கிறேன்* இன் இயக்குநர், நடிகர், பாடலாசிரியராக பணியாற்றினார். அதில் காதல், நாட்டுப்பற்று போன்ற வெவ்வேறு வகையில் ஆறு பாடல்களிலும் முக்கியக் கதாபாத்திரத்தில் இருந்தார்.  
2009 ஆம் ஆண்டில், கனடிய தமிழ் திரைப்படமான *என் செல்லமே* படத்தை இயக்கி, முக்கிய வேடத்திலும் நடித்தார். அந்த படத்தின் இரண்டு பாடல்கலையும் எழுதினார். அந்த பாடல்களுக்கு செந்தூரன் இசையமைத்தார். 2007 மே மாதம் வெளியிடப்பட்டு, கனடாவில் பெரும் பாராட்டைப் பெற்றது. எம். ஸ்ரீரங்கன் இயக்கிய கனேடிய தமிழ் திரைப்படமான மதி படத்தின் பாடல்கள் மற்றும் எம். வகீசனின் தமிழ் இசைத் தொகுப்புக்காக வரிகளை எழுதினார்.  
*இறுதியில் அழகிய பாண்டிபுரம்* படத்தின் வழியாக தமிழ் திரையுலகில் நாயகனாக ஆனார். பல வெற்றிகரமான தமிழ் திரைப்பபட இயக்குநர்களுடன் பணியாற்றிய என். ரயன் இப்படத்தை இயக்கினார். மிகவும் பிரபலமான இசை இயக்குநர் பரத்வாஜ் இந்த படத்தின் ஐந்து பாடல்களுக்கு இசையமைத்தார்.
# இளங்கோ நாகராஜா

## நடிகராக

| *அழகிய பாண்டிபுரம்* | என். ராயன் | 2014 |  |
| --- | --- | --- | --- |
| *என் செல்லாமே* | இளங்கோ நாகராஜா | 2009 |  |
| *நேசிக்கிறேன்* | இளங்கோ நாகராஜா | 2005 | } |
# இளங்கோ நாகராஜா

## பாடலாசிரியராக

| அன்பே நீ. . . | *நேசிகிறேன்* | எஸ். வி. வர்மன் |  |
| --- | --- | --- | --- |
| கண்ணும் கண்ணும். . . | *நேசிக்கிறேன்* | ரவீன் |  |
| தமிழினம். . . | *நேசிக்கிறேன்* | எஸ். வி. வர்மன் |  |
| தாய்மண். . . | *நேசிக்கிறேன்* | எஸ். வி. வர்மன் |  |
| முத்தல் முத்தலில். . . | *நேசிக்கிறேன்* | ரவீன் |  |
| என்மன வனதில். . . | *நேசிக்கிறேன்* | ரவீன் |  |
| உயிரே நீதானே. . . | *என் செல்லமே* | ஏ. செந்துரான் |  |
| அடி சிறுக்கி. . . | *என் செல்லமே* | ஏ. செந்துரான் |  |
| ஓ ஜானு. . . | முத்துக்கள் | எம். வகீசன் |  |
| அன்றும் இன்றும். . | முத்துக்கள் | எம். வகீசன் |  |
| காலம் எல்லாம். . . | முத்துக்கள் | எம். வகீசன் | } |
# மேரி அக்ராமி

**மேரி அக்ராமி** (*Mary Akrami*) ஆப்கானித்தான் நாட்டு பெண்கள் திறன் மேம்பாட்டு மையத்தின் நிர்வாக இயக்குநராகவும், ஆப்கானியப் பெண்கள் வலையமைப்பின் இயக்குநராகவும் உள்ளார். 1975 அல்லது 1976 ஆம் ஆண்டில் பிறந்த இவருக்கு 44 அல்லது 45 வயது இருக்கலாம். 2001 ஆம் ஆண்டு செருமனியின் பான் நகரில் நடைபெற்ற மாநாட்டில் ஆப்கானிய குடிமக்கள் சமூகத்தை இவர் பிரதிநிதித்துவப்படுத்தினார். 2003 ஆம் ஆண்டில் ஆப்கானித்தான் மகளிர் திறன் மேம்பாட்டு மையம் ஆப்கானித்தானின் காபூல் நகரில் முதலாவது பெண்கள் பாதுகாப்பிடத்தை திறந்தது. இங்கு அவர்களுக்குத் தேவையான சட்ட ஆலோசனை, கல்வியறிவு வகுப்புகள், உளவியல் ஆலோசனை மற்றும் அடிப்படை திறன் பயிற்சி ஆகியவை வழங்கப்படுகின்றன. அக்ராமி ஒரு நாளின் 24 மணிநேரமும் பாதுகாப்பிடத்திற்கு அழைக்கப்படுகிறார். இவரது தலைமையின் கீழ் அங்குள்ள பெண்கள் சிலர் தங்களைக் கொடுமைப்படுத்தியவர்களை பகிரங்கமாகக் கண்டித்து, அவர்கள் மீது நீதிமன்ற வழக்குகளைத் தாக்கல் செய்ய உதவுகிறார். தனது பணிக்காக அக்ராமி பல அச்சுறுத்தல்களையும் எதிர்கொள்கிறார்.  
ஒரு சமமான மற்றும் அமைதியான சமுதாயத்தை கற்பனை செய்து இவர் இயங்குகிறார். ஆப்கானித்தானின் பல்வேறு மாகாணங்களில் சமூக அடிப்படையிலான அமைதி சபைகளைத் தொடங்கினார். இவை உள்ளூர் மட்டங்களில் மோதல் தீர்க்கும் வழிமுறைகளில் ஈடுபட்டன. இவரது முன்னெடுப்புகள் சமூக அடிப்படையிலான அமைதி கட்டமைப்பில் பெண்கள் சேர்க்கப்படுவதற்கான தொடக்கமாகும்.  
2007 ஆம் ஆண்டில் பன்னாட்டு வீரப் பெண்மணி விருதைப் பெற்றார் பிபிசியின் 2016 ஆம் ஆன்டுக்கான சிறந்த *100 பெண்கள்* பட்டியலில் ஆண்டின் மிகவும் உத்வேகம் அளிக்கும் மற்றும் செல்வாக்கு மிக்க பெண்களில் ஒருவராகப் பெயர் பெற்றார்.
# அஞ்சேனா கீர்த்தி

**அஞ்சேனா கீர்த்தி** (*Anjena Kirti*) என்பவர் ஒரு இந்திய திரைப்பட நடிகை, வடிவழகி ஆவார், இவர் முக்கியமாக தமிழ் திரையுலகில் பணியாற்றுகிறார். அஞ்சேனா சென்னை மற்றும் துபாயில் வளர்ந்தார், இவர் ஒரு பன்னாட்டு வானூர்தி குழுவான எட்டிஹாட் ஏர்வேசில் பணியாற்றினார். திரைப்படத் தொழிலை வெற்றிகரமாக தொடர தனது வேலையை விட்டுவிட்டார்.
# அஞ்சேனா கீர்த்தி

## தொழில்

அஞ்சேனா நடித்து வெளியான முதல் படம் 2014 திசம்பரில் வெளியான, அழகிய பாண்டிபுரம் . என்றாலும், இவர் பணிபுரிந்த முதல் படம் என். ரயன் இயக்கிய தமிழ் நகைச்சுவை படமான *வெற்றிகொண்டான்* ஆகும். அவரது அடுத்த வெளியீடான *திறந்திடு சீசேம்* படத்தில் சாய் தன்சிகா உடன் நடித்தார், அதைத் தொடர்ந்து ' *அந்தாதி* ' படத்தில் முன்னணி பெண் கதாபாத்திரத்தில் நடித்தார். 2016 ஆம் ஆண்டில், இவர் சிறார் 3டி திரைப்படமான, முற்றிலும் ஜப்பானில் படம்பிடிக்கபட்ட ஜம்புலிங்கம் 3டி படத்தில் நடித்தார். அப்படத்தை அம்புலி, ஆ படப் புகழ் அரி, அரீஷ் ஆகியோர் இணைந்து இயக்கினர். அடுத்து. வெங்கட் பிரபு இயக்கிய சென்னை 600028 II படத்தில் நடித்தார். அதில் விஜய் வசந்த் ஜோடியாக வட இந்தியப் பெண்ணாக நடித்தார். சென்னை 600028 II இவருக்கு புகழை பெற்றுத் தந்தது. இவரது அடுத்த வெளியீடான 'யாகன்', படமாகும் அதில் டென்மார்க் சாஜனின் நாடகக் கலைஞருடன் ஜோடியாக நடித்தார், யாகன் திரைப்பட பாடல்களுக்காகவும் முன்னணி கதாபாத்திரங்களின் நடிப்பிற்காகவும் பாராட்டப்பட்டது. இவரது தற்போதைய படங்களில் வெங்கட் பிரபு தயாரிப்பில் வடகறி புகழ் இயக்குநர் சரவண ராஜாவின் *ஆர். கே. நகர் அடங்கும்,* இது 2020 ஏப்ரலில் வெளியிடப்பட உள்ளது.
# அஞ்சேனா கீர்த்தி

## திரைப்படவியல்

- *குறிப்பில் ஏதும் குறிப்பிடப்படாதவை, எல்லாம் தமிழ் படங்களாகும்.*  
| ஆண்டு | படம் | பாத்திரம் | குறிப்பு |
| --- | --- | --- | --- |
| 2014 | *அழகிய பாண்டிபுரம் (திரைப்படம்)* | தீபிகா |  |
| 2015 | *திறந்திடு சீசேன்* | திவ்யா |  |
| 2015 | *அந்தாதி* | அஞ்சனா |  |
| 2016 | *ஜம்புலிங்கம் 3டி* | ஐரீன் |  |
| 2016 | *சென்னை 600028 II* | பூணம் |  |
| 2018 | *யாகன்* | பிரபா |  |
| 2019 | *ஆர். கே. நகர்* | காமாச்சி |  |
| 2021 | *லைவ் டெலிகாஸ்ட்* | தீபா | சிறப்புத் தோற்றம் |
| 2021 | * மாநாடு * | தயாரிப்புக்குப் பிந்தைய பணியில் |  |
| 2021 | *அறம் செய்* | தயாரிப்பில் |  |
| 2021 | *தி டிரெயினர்* | தயாரிப்பில் | } |  
- When Anjena Kirti almost got lost in Japan
- Jumbo 3D and the Rajinikanth connect
- Anjena Kirti Role Revealed In Chennai 28 II Innings | Latest Kollywood News - Todayincity
- Actress Anjena Kirti Photoshoot 01 - allcinemanews.com
- Anjena Kirti’s tryst with farming
- Anjena Kirti talks about her films Jumbulingam 3D and Chennai 28 sequel
# கீதம்ரெட்டி வினோத் ரெட்டி

**கீதம்ரெட்டி வினோத் ரெட்டி** (*Kethamreddy Vinod Reddy*) ( 17 சூலை, 1982) ஓர் இந்திய அரசியல்வாதியும் ஆந்திராவின் இந்திய இளைஞர் காங்கிரசின் முன்னாள் மாநில பொதுச் செயலாளருமாவார். தற்போது, ஜனசேனா கட்சியின் நெல்லூர் நகரம் சட்டமன்றத் தொகுதியின் பொறுப்பாளராக பணியாற்றி வருகிறார். 2019 சட்டமன்றத் தேர்தலில் கட்சியின் வேட்பாளராக போட்டியிட்டார்